Дзімітр Благоеў

Дзімітр Благоеў (; 14 чэрвеня 1856, Загарычане — , ) — балгарскі палітычны дзеяч, тэарэтык і педагог, які паклаў пачатак распаўсюджванню марксізму ў Балгарыі, заснавальнік Балгарскай рабочай сацыял-дэмакратычнай партыі (цесных сацыялістаў) і Камуністычнай партыі Балгарыі.

Вучыўся ў Пецярбургскім універсітэце (1880—1885). Пад уплывам вывучэння «Капіталу» К. Маркса Благоеў уключыўся ў прапаганду навуковага сацыялізму; стварыў першую ў Расіі сацыял-дэмакратычную групу (1883), якой належыць высока ацэненая У. І. Леніным заслуга выдання першай нелегальнай газеты («Рабочы») у абгрунтаванне першай сацыял-дэмакратычнай праграмы. Высланы за рэвалюцыйную дзейнасць з Расіі, Благоеў разгарнуў у Балгарыі сацыялістычную прапаганду. У 1898—1923 гадыахрэдагаваў і выдаваў часопіс «Ново време». Благоеў заклаў асновы развіцця ў Балгарыі марксісцка-ленінскай філасофіі і сацыялогіі, марксісцкай эканамічнай і гістарычнай думкі і літаратуразнаўства.

 Літаратура 
 Санкт-Петербург. Петроград. Ленинград: Энциклопедический справочник / Ред. коллегия: Белова Л. Н., Булдаков Г. Н., Дегтярев А. Я. и др. — М.: научное издательство «Большая Российская Энциклопедия». 1992. — 687 с.; ил. — ISBN 5-85270-037-1